62025CO0160_INF
A Bíróság (hatodik tanács) 2025. november 10‑i végzése –[Wawicz] (
i
)
(C‑160/25. sz. ügy)
„Előzetes döntéshozatal – A Bíróság eljárási szabályzatának 99. cikke – Az ítélkezési gyakorlatból egyértelműen levezethető válasz – Fogyasztóvédelem – 93/13/EGK irányelv – A fogyasztókkal kötött szerződésekben alkalmazott tisztességtelen feltételek – Valamely szerződési feltétel tisztességtelen jellege megállapításának hatásai – Külföldi pénznemben indexált jelzáloghitel – Devizaátváltási árfolyam meghatározása – Az átváltási feltétel tisztességtelen eleme – Visszatartó hatás – A nemzeti bíróság kötelezettségei – A feltétel tisztességtelen elemének elkülönülő jellege”
Fogyasztóvédelem – A fogyasztókkal kötött szerződésekben alkalmazott tisztességtelen feltételek – 93/13 irányelv – Szerződési feltétel tisztességtelen jellegének megállapítása – Terjedelem – Devizában nyilvántartott és egy másik devizában indexált jelzálogkölcsön‑szerződés – Nemzeti ítélkezési gyakorlat, amely az e devizák közötti átváltási feltétel tisztességtelen elemének eltávolítását követően lehetővé teszi e szerződés fennmaradását – Megengedhetőség – Feltétel – Az e feltétel által előírt egyéb kötelezettségektől elválasztható, önálló kötelezettségvállalásokat kikötő elem – A nemzeti bíróságra háruló vizsgálat
(93/13 tanácsi irányelv, 6. cikk (1) bekezdés és 7. cikk (1) bekezdés)
(lásd: 24–31., 34., 35. pont és rendelkező rész)
Rendelkező rész
A fogyasztókkal kötött szerződésekben alkalmazott tisztességtelen feltételekről szóló, 1993. április 5‑i 93/13/EGK tanácsi irányelv 6. cikkének (1) bekezdését és 7. cikkének (1) bekezdését
a következőképpen kell értelmezni:
azok nem állnak ellentétben az olyan nemzeti ítélkezési gyakorlattal, amely szerint az eladó vagy a szolgáltató és a fogyasztó között létrejött, egy devizában nyilvántartott és egy másik devizában indexált hitelszerződés fennmarad az e deviza vételi és eladási árfolyamának meghatározására vonatkozó, e deviza középárfolyamának a hitelező által meghatározott vételi és eladási árfolyamnyereséghez való igazítását előíró feltételt tartalmazó elem tisztességtelen jellege folytán történő eltávolítása ellenére, amennyiben ez az elem a feltételben foglalt kötelezettségektől elkülönülő szerződéses kötelezettséget képez, abban az értelemben, hogy önálló kötelezettségeket állapít meg, amelyek elválaszthatók a feltételben előírt egyéb kötelezettségektől.
(
i
)	A jelen ügy neve fiktív. Az nem egyezik az eljárásban részt vevő egyetlen fél valódi nevével sem.